# Gyors megismerési útmutató

Ez az ismertető a Munkaterületet mutatja be egyszerű alkalmazások létrehozásához szükséges lépések rövid áttekintésének biztosításával. A képeket is tartalmazó átfogóbb magyarázatok a Munkaterület felhasználói kézikönyvében találhatók.

Munkaterület gyors megismerése

Feladat | Leírás
Egyszerű projekt létrehozása | Válassza a Fájl > Új > Projekt... menüpontot. Az Új projekt varázslóban válassza az Egyszerű > Projekt lehetőséget, majd kattintson a Tovább gombra. A Projekt neve mezőbe írjon be egy nevet az új projekt számára. Adjon meg egy helyet a projekt számára, vagy használja az alapértelmezést. Kattintson a Befejezés gombra.
Mappa létrehozása | Gondoskodjék róla, hogy legalább egy projekt létezzen. Válassza a Fájl > Új > Mappa menüpontot. Az Új mappa varázsló Mappa neve mezőjébe írjon be egy nevet az új mappa számára. Kattintson a Befejezés gombra.
Fájl létrehozása | Gondoskodjék róla, hogy legalább egy projekt létezzen. Válassza a Fájl > Új > Fájl menüpontot. Az Új fájl varázsló Fájl neve mezőjébe írjon be egy nevet az új fájl számára. Kattintson a Befejezés gombra.
Erőforrások importálása | Válassza ki a Fájl > Importálás menüpontot. Válasszon ki egy import forrást. Kattintson a Tovább gombra. Válassza ki az erőforrást tartalmazó importálási helyet a varázslóban jelzett lépések végrehajtásával. Kattintson a Befejezés gombra.
Erőforrások exportálása | Válassza a Fájl > Exportálás elemet. Válasszon ki egy exportálási célt. Kattintson a Tovább gombra. Válassza ki az exportálási célt a varázslóban jelzett lépések végrehajtásával. Kattintson a Befejezés gombra.
Java projekt létrehozása: JUnit példa | A JUnit forráskód letöltéséhez látogassa meg a http://www.eclipse.org/downloads/ webhelyet és keresse meg az Eclipse azon kiadását, amellyet használ. Görgessen le a Bedolgozó példák fejezetig és töltse le a példaállományokat. Bontsa ki a Zip fájl tartalmát egy könyvtárba. Térjen vissza az Eclipse rendszerbe és válassza a Fájl > Új > Projekt... menüpontot. Válassza a Java projekt lehetőséget, és kattintson a Tovább gombra. A Projekt neve mezőbe írja be, hogy JUnit. Kattintson a Befejezés gombra. Győződjön meg róla, hogy a Csomagböngészőben a Java projekt van kijelölve. Válassza a Fájl > Importálás... menüpontot. Válassza ki a Zip fájlt, majd kattintson a Tovább gombra. Kattintson a Zip fájl mező melletti Tallózás gombra, és keresse meg a <Példa_letöltési_útvonala>eclipse/plugins/org.eclipse.jdt.ui.examples.projects_3.0.0/archive/junit/junit381src.jar fájlt. Az Importálás varázslóban, a hierarchialista alatt kattintson a Mindet kijelöli gombra. Amikor a JUnit projekt megjelenik a Célmappa mezőben, akkor kattintson a Befejezés gombra. Az importálás előrehaladása jelzésen megfigyelheti, hogy az importált erőforrások fordítása a munkaterületbe importálásukkal együtt történik. Ez azért van így, mert a Munkaterület beállításoldalon az Automatikus összeépítés lehetőség engedélyezve van. A .classpath és .project fájlokat felül kell írnia a JUnit projektben. Ezt azért kell megtennie, mert a .classpath erőforrás a JUnit létrehozásakor készült. Nyugodtan felülírhatja a fájlokat. A JUnit csomagok megtekintéséhez bontsa ki a JUnit projektet a Csomagböngésző nézetben.
Java osztály létrehozása: JUnit példa | A Csomagböngésző nézetben kattintson a jobb egérgombbal a JUnit projektre és válassza az Új > Csomag lehetőséget. A Név mezőbe írja be test szót, mint az új csomag nevét. Kattintson a Befejezés gombra. A Csomagböngésző nézetben jelölje ki az új tesztcsomagot és nyomja meg az eszköztár Új Java osztály gombját. Győződjön meg róla, hogy a JUnit megjelenik a Forrásmappa mezőben, valamint hogy a teszt csomag megjelenik a Csomag mezőben. A Név mezőbe írja be a MyTestCase értéket. A Szülőosztály mező mellett kattintson a Tallózás gombra. A rendelkezésre álló szülőosztály listájának leszűkítéséhez írja be a Szülőosztály kiválasztás párbeszédablak Típus kiválasztása mezőjébe, hogy Test. Jelölje ki a TestCase osztályt és kattintson az OK gombra. Válassza ki a Konstruktorok szülőosztályból jelölőnégyzetet. Kattintson a Befejezés gombra. Az új fájl megnyílik egy szerkesztőben. Vázlat nézetben jelölje ki az új MyTestCase osztályt. Nyissa meg az előugró menüt, és válassza a Forrás > Metódusok újradefiniálása/megvalósítása... menüpontot. A Metódus újradefiniálása párbeszédablakban válassza ki asetUp() és a tearDown() jelölőnégyzeteket, majd kattintson az OK gombra. Változtassa meg a setUp() változó törzsét container= new Vector(); kódra. Mivel a container és Vector metódusokat nem lehet feloldani, problémajelző kiemelő vonallal vannak aláhúzva. A jelzősávon egy villanykörte jelenik meg. Vigye a kurzort a Vector metóduson belülre, és nyomja meg a Ctrl+1 billentyűkombinációt (vagy használja a Szerkesztés > Gyorsjavítás menüpontot). Válassza az Import 'Vector' (java.util) lehetőséget. Ezzel hozzáadja a hiányzó importálási deklarációt. Vigye a kurzort a container metóduson belülre, és nyomja meg a Ctrl+1 billentyűket. Az új mező hozzáadásához válassza a 'Container' mező létrehozása lehetőséget. Vázlat nézetben jelölje ki a MyTestCase osztályt. Nyissa meg az előugró menüt, és válassza a Forrás > Lekérdezők és beállítók előállítása... menüpontot. A Lekérdező és beállító létrehozása párbeszédablak javaslata a getContainer és setContainer metódusok létrehozása. Jelölje ki mindkettőt és kattintson az OK gombra. Hozzáadott a tárolómezőhöz egy lekérdező és egy beállító metódust. Mentse el a fájlt. Az előállított kód formázását az Ablak > Beállítások > Java > Kódstílus > Kódformázó menüpontban lehet beállítani. Ha elő- vagy utótagokat használ a mezőnevekben, akkor azokat az Ablak > Beállítások > Java > Kódstílus > Mezők menüpontban tudja beállítani, így a lekérdezők és beállítók elő- vagy utótag nélküli metódusneveket fognak javasolni.
Java program indítása: JUnit példa | A Csomagböngésző nézetben keresse meg junit.textui.TestRunner.java fájlt és dupla kattintással nyissa meg egy szerkesztőben. A Vázlat nézetben a TestRunner osztály ikonja jelzi, hogy az osztály mehatároz egy main metódust. Kattintson a jobb egérgombbal a TestRunner.java fájlra a Csomagböngészőben, majd válassza a Futtatás > Java alkalmazás menüpontot. Válassza a Futtatás > Futtatás... lehetőséget. Az Indítási beállítások párbeszédablak a TestRunner indítási beállítással jelenik meg. Az Indítási konfigurációk párbeszédablakban válassza az Argumentumok lapot és írja be a junit.samples.VectorTest értéket a Programargumentumok területben. Kattintson a Futtatás gombra. Ezúttal a program helyesen fut, számos teszt futtatását jelezve. Váltson Hibakeresés perspektívára. A Hibakeresés nézetben a legutóbbi programindítás bejegyzése a program futtatásakor készült. Kattintson a Futtatás elemre a munkaterület eszköztárában. Megjelenik a korábban indított programok listája. Ezeket a programokat újraindíthatja az előzmények listából. A lezárt indít folyamatok listájának törléséhez válassza a Hibakeresés nézet előugró menüjének Minden lezárt eltávolítása menüpontját (vagy az eszköztár annak megfelelő gombját).
Bedolgozó létrehozása | Válassza a Fájl > Új > Projekt menüpontot. Válassza ki a Bedolgozó projekt elemet és kattintson a Tovább gombra. A Projekt neve mezőben adjon meg egy nevet a projektnek és kattintson a Tovább gombra. A Bedolgozó tartalma oldalon adja meg azokat az adatokat, amelyekkel a plugin.xml fájl inicializálása történik, beleértve a bedolgozó azonosítóját, a verziót és a nevet. Válasszon ki egy rendelkezésre álló sablont és kattintson a Tovább gombra. Végezze el a személyre szabást a minta kiterjesztésen, majd kattintson a Befejezés gombra.
Eclipse futási munkaterület példányának indítása egy bedolgozó tesztelése érdekében | Válassza a Futtatás > Futtatás... lehetőséget. Az Indítási konfigurációk párbeszédablakban adjon meg egy nevet a konfiguráció számára a Név mezőben. A Munkaterület adatai mezőben kattintson a Tallózás gombra a futtatási munkaterület által használt munkaterület megadásához. Ennek a futtatási munkaterületnek a helyének különböznie kell a gazdapéldány munkaterületétől. Az Alkalmazás futtatása mezőben válassza ki az org.eclipse.ui.ide.workbench alapértelmezett Eclipse alkalmazást. Kattintson a Futtatás gombra. Egy második munkaterület példány fog megjelenni, amely a munkaterület bedolgozóiból és a Célplatform beállításai oldalon kiválasztott bedolgozókból áll. A futtatási munkaterület egy saját JRE kiválasztásával is tesztelhető, ennek nem kell megegyeznie azzal, amelynek segítségével a bedolgozókat a munkaterületen lefordították. Megadhat a teszteléshez szükséges bármilyen VM argumentumot is.
Összeépítések automatikus végrehajtása | Válassza az Ablak > Beállítások menüpontot. Válassza ki az Általános kategóriát a bal oldali panelen. Válassza az Automatikus összeépítés elemet. Kattintson az OK gombra.
Összeépítések kézi végrehajtása | Válasszon ki egy vagy több projektet az Erőforrás perspektíva Navigátor nézetében. Kattintson a jobb egérgombbal, majd válassza az előugró menü Projekt összeépítése menüpontját.

CVS gyors megismerése

Megjegyzés: A munkaterületen csak akkor lehet érvényes lerakat helyet létrehozni, ha egy CVS kiszolgáló már be van állítva a hoszt számítógépen.

Feladat | Leírás
CVS lerakat hely létrehozása | Válassza az Ablak > Nézet megjelenítése > Egyéb... elemet. Válassza a CVS > CVS Lerakatok elemet. Kattintson a CVS lerakat hozzáadása elemre. Adja meg a lerakat helyet azonosító információkat valamint a lerakathoz való csatlakozás információit. Kattintson a Befejezés gombra.
Csatlakozás a CVS-hez SSH-val és az SSH beállítása a CVS-en | Válassza az Ablak > Beállítások menüpontot. Válassza a Csapat > CVS > SSH2 csatlakozási módszer elemet. Válassza az Általános lapot, kattintson a Magánkulcs hozzáadása elemre és adja hozzá a magánkulcsot a listához. Adjon meg egy jelszót a magánkulcshoz és mentse el a számítógépre. Ha nincs kulcspárja: Válassza az Ablak > Beállítások menüpontot. Válassza a Csapat > CVS > SSH2 csatlakozási módszer elemet. Válassza a Kulcskezelés lapot. Ha a kiszolgáló a protokoll 1-es változatát támogatja, akkor az RSA kulcs előállítása lehetőséget, 2-es változat esetén pedig a DSA kulcs előállítása elemet válassza. A rendszer létrehoz egy saját és egy nyilvános kulcsot. A nyilvános kulcs megjelenik a csak olvasható szöveges területen. Másolja a nyilvános kulcsot a kiszolgálóra. Ha a kiszolgáló egy OpenSSH kiszolgálót futtat, akkor kattintson az sftp protokollon keresztüli exportálás elemre. Ellenkező esetben másolja és illessze be a nyilvános kulcsot a távoli ~/.ssh/authorized_keys fájlba.
Projekt kiiktatása a CVS lerakatból | Váltson át a CVS lerakat felfedezése perspektívára. A CVS lerakatok nézetben bontsa ki a lerakat helyet. Bontsa ki a HEAD törzset, és válassza ki azokat a mappákat, amelyeket projektként szeretne hozzáadni a munkaterülethez. Válassza az alábbiak egyikét a kijelölt mappák menüjéből: Kiiktatás - A kijelölt mappákat projektként iktatja ki a helyi munkaterületre a mappa lerakatbeli nevével. Kiiktatás másként... - A kijelölt mappákat a helyi munkaterület egyénileg beállított projektjébe iktatja ki.
Szinkronizálás a lerakattal és a módosítások frissítése vagy véglegesítése | Válassza ki a szinkronizálandó erőforrásokat a Navigátor nézetben. Kattintson a jobb egérgombbal, majd válassza az előugró menü Munkacsoport > Szinkronizálás a lerakattal menüpontját. A Szinkronizálás nézetben kattintson a jobb egérgombbal az erőforrásra és válassza az alábbiak egyikét: Véglegesítés, ha az erőforrás meglévő CVS változatát felül szeretné bírálni és a változatot a lerakatba kívánja menteni. Frissítés, ha a munkaterületet a lerakatban tárolt változattal szeretné frissíteni.